164 बटालियन ने वाहिनी का स्थापना दिवस मनाया
बटाला | सीमासुरक्षा बल की 164 बटालियन ने मुख्यालय में वाहिनी का चौथा स्थापना दिवस मनाया। समारोह में मुख्यातिथि कमांडेंट गुरपाल सिंह, कमाडेंट दिनेश कुमार, कैलाश सिंह मेहता द्वितीय कमान अधिकारी 164 बटालियन सीसुबल एवं बटालियन के अधिकारी, अधीनस्थ अधिकारी और जवान मौजूद थे। कार्यक्रम में 164 बटालियन सीसुबल के जवानों ने सांस्कृतिक कार्यक्रम पेश किया। मुख्यातिथि कमांडेंट गुरपाल सिंह ने जवानों को बधाई देते हुए कहा कि 164 बटालियन सीसुबल के जवानों ने 3 साल में अपनी ड्यूटी सतर्कता के साथ की है, जिससे बल का नाम रोशन हुआ है। हम चाहते हैं कि बटालियन के जवान भविष्य में भी अपनी ड्यूटी का निर्वहन सतर्कता से करके वाहिनी और बल का नाम ऊंचा करें।
hin_Deva hin_Deva